13. ΑΠΟΦΑΣΙΣ ΠΡΟΕΔΡΟΥ ΚΥΒΕΡΝΗΣΕΩΣ ΚΑΙ ΥΠΟΥΡΓΟΥ ΤΩΝ ΟΙΚΟΝΟΜΙΚΩΝ Αριθ. Π. 4358 της 26/26 Φεβρ. 1951 (ΦΕΚ Β' 35) Περί εξαιρέσεως από του φόρου κύκλου εργασιών ενίων ειδών. Έχοντες υπ' όψιν α)την διάταξιν της παρ. 4 του άρθρ. 3 του Α.Ν. 660/1937 κλπ. αποφασίζομεν: 1.Εξαιρούμεν του φόρου κύκλου εργασιών επί των ακαθαρίστων εσόδων του εδαφ. α' άρθρ. 1 του Α.Ν. 660/1937 τα κάτωθι είδη παραγόμενα ή κατασκευαζόμενα εν τη Χώρα. α)Πλίνθους, κεράμους, οπτοπλίνθους (τούβλα) εφ' όσον πάντα ταύτα κατασκευάζονται υπό βιοτεχνών δια χειρωνακτικάς εργασίας άνευ μηχανικών μέσων. β)Είδη αγγειοπλαστικής εφ' όσον κατασκευάζονται υπό βιοτεχνών δια χειρωνακτικής εργασίας άνευ μηχανικών μέσων. γ)Είδη εκ τριχός αιγός, ήτοι χυλωτήρες ή ντορβάδες, σκεπάσματα ζώων, τρίχινος σπάγγος (καζίλι) και ελαιόπανα ή σφυρίδες κατασκευαζόμενα υπό βιοτεχνών. 2.Η εξαίρεσις των ανωτέρω ειδών εφαρμόζεται επί των από 1 Νοεμ. 1949 και εφεξής πραγματοποιουμένων ακαθαρίστων εσόδων εκ της πωλήσεως των ειδών τούτων. Η ανωτέρω απόφασις καταργείται ολοσχερώς μεν από 1 Ιαν. 1977, τμηματικώς δε από 1 Ιαν. 1973 μέχρι 31 Δεκ. 1976 δια των άρθρ. 1 παρ. 2 και 4 Ν.Δ. 1080/1971 (κατωτ. αριθ. 59). 